Diari Oficial de la Generalitat Valenciana


Sumari del DOGV 6131, del 27-10-2009 (2009/12395)

DECRET 192/2009, de 23 d'octubre, del Consell, pel qual es crea un institut d'Educació Secundària a Turís, per transformació de la secció d'Educació Secundària existent.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6131

Data del DOGV
:   27-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12327


Data del document
:   23-10-2009

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 192/2009, de 23 d'octubre, del Consell, pel qual es crea un institut d'Educació Secundària a Turís, per transformació de la secció d'Educació Secundària existent. [2009/12237]  
La Conselleria de Cultura, Educació i Ciència, mitjançant Orde de 22 de juliol de 1999, va crear una secció a Turís, dependent de l'Institut d'Educació Secundària de Bunyol. En el curs escolar 2008/2009 este centre disposa de més de 12 unitats d'Educació Secundària Obligatòria, per la qual cosa ha de ser transformat en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
D'altra banda, ha de tindre's en compte que, per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), està gestionant la construcció d'un nou edifici escolar que tindrà capacitat per a 12 unitats de Secundària i 4 de Batxillerat, per la qual cosa la creació del centre ha d'ajustar-se al perfil citat.  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació, i amb la deliberació prèvia del Consell, en la reunió del dia 23 d'octubre de 2009,  
DECRETE  
Article únic  
Es crea, per transformació de la Secció d'Educació Secundària de Turís, dependent de l'Institut d'Educació Secundària de Bunyol, codi 39724824, el centre docent següent:  
Província: València.  
Localitat: Turís.  
Denominació: Institut d'Educació Secundària.  
Titular: Generalitat.  
Codi: 37413256.  
Domicili: c/ Vicente Montesinos, 8.  
Composició: 12 unitats d'Educació Secundària Obligatòria i 4 de Batxillerat.  
Capacitat: 360 places escolars d'Educació Secundària Obligatòria i 140 de Batxillerat.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destinació definitiva al centre actualment existent, s'integrarà en el nou institut.  
Tercera  
El material inventariable i fungible de la secció s'integrarà en l'inventari del nou institut.  
Quarta  
Es faculta el conseller d'Educació perquè adopte les mesures que siguen necessàries per al compliment i el desenrotllament del que establix este decret, així com per a modificar, si és el cas, el domicili, la denominació i la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2008/2009.  
València, 23 d'octubre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN